Aftale om samarbejde - fritspilsordning.
10. februar 2021
Navn: XM Golf

Deltagere:
Samarbejdet i fritspilsordningen omfatter følgende Klubber:
· Aabybro Golfklub
· Løkken Golfklub
· Øland Golfklub
· Hirtshals Golfklub

Samarbejdet kan udvides til andre Klubber som ønsker at blive optaget i fritspilsordningen.

Omfang:
Fritspilsordningen gælder for alle fuldtidsmedlemmer i de deltagende golfklubber. Øvrige medlemstyper kan kun optages i fritspilsordningen, såfremt de ændre deres medlemskab til fuldtidsmedlem.

Medlemmer som tilkøber fritspilsordningen kan frit spille på de deltagende golfklubbers 18 huls bane, efter  de retningslinjer som er gældende for den pågældende bane. Der kan være begrænsninger i forbindelse med arrangementer eller på grund af vejrlig. 

Tider skal bestilles på Golfbox, og tiden skal bekræftes på Golfbox inden start på spil. 

Økonomi:
Prisen for et medlemskab af golfringen er fastsat til kr. 600,00, uanset tidspunkt på året for indmeldelse.

Administrationsgebyret er fastsat til kr. 150,00 pr. medlemskab, som tilfalder medlemmets hjemmeklub. Restbeløbet på kr. 450,00 fordeles forholdsvis mellem deltagende klubber i forhold til antal spillede/bekræftede runder.

Den enkelte golfklub beholder de indbetalte kontingenter til årets udgang, hvorefter antal spillede runder opgøres og kontingenterne fordeles mellem klubberne.

Der udarbejdes månedlig opgørelse/statestik over afviklede runder.

Mødevirksomhed:
Der afholdes ét årligt møde i september, eller efter behov. På mødet evalueres samarbejdet og der planlægges aktiviteter for det efterfølgende år.

Opsigelse af samarbejdet:
Opsigelse/udtræden af samarbejdet skal meddeles samarbejdsklubberne senest 30. september, med virkning fra 1. januar efterfølgende år.

Rabataftaler:
Eksisterende rabataftaler mellem klubberne fortsætter uændret for de af klubbernes fuldtidsmedlemmer som ikke vælger at tilkøbe et medlemskab af golfringen.

Karenstid
Hvis et medlem skifter klub, for herved at opnå et lavere kontingent, vil der være en karenstid på 36 måneder fra indmeldelsestidspunktet, før medlemmet kan blive tilmeldt fritspilsordningen i den nye klub.

Hvis klubskiftet sker i forbindelse med adresseændring til nærområdet for den nye klub, og medlemmet derved flytter betydeligt nærmere den nye klub, er medlemmet ikke omfattet af karensperioden. Den fraflyttende klub har afgørelsesretten.

Medlemmer, som ikke indenfor de seneste 36 måneder har tilkøbt fritspilsordningen og skifter klub, er ikke omfattet af karenstiden.

____________________     ____________________     ____________________    _________________
                          Aabybro Golfklub                Løkken Golfklub                     Øland Golfklub                 Hirtshals Golfklub
